《减字木兰花 红叶》
明代·曹溶

霜酣千树，踏遍洞庭西去路。不会伤秋，只当花林烂漫游。

山桥野岸，尚有垂杨青一半。落尽金风，看入谁家锦字中。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。